
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


13 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3634 


ΑΠΟΦΑΣΕΙΣ 

Αριθ. ΠΟΑ. 1158 

Καθορισμός των προϋποθέσεων, της διαδικασί¬ 
ας, των τεχνικών προδιαγραφών, του χρόνου και 
του τρόπου δημοσιοποίησης στο διαδίκτυο, της 
διαδικασίας αποστολής της ηλεκτρονικής ειδο¬ 
ποίησης, των δεδομένων που δημοσιοποιούνται, 
της διαδικασίας και των προϋποθέσεων άρσης ή 
διόρθωσης της δημοσιοποίησης, των αρμόδιων 
οργάνων για τη διενέργεια της δημοσιοποίησης 
και την άρση αυτής, των οργανωτικών και τεχνι¬ 
κών μέτρων για την ασφάλεια της επεξεργασί¬ 
ας και κάθε άλλου ειδικότερου θέματος σύμφω¬ 
να με τις διατάξεις του άρθρου 9, παρ. 1, 2 και 4 
του ν. 3943/2011. 

ΟΙ ΥΦΥΠΟΥΡΓΟΙ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) των παραγράφων 1, 2 και 4 του άρθρου 9 του 
ν. 3943/2011 (ΦΕΚ Α' 66) «Καταπολέμηση της φοροδι¬ 
αφυγής, στελέχωση των ελεγκτικών υπηρεσιών και άλ¬ 
λες διατάξεις αρμοδιότητας Υπουργείου Οικονομικών», 
όπως ισχύουν μετά την αντικατάστασή τους με το άρθρο 
42 του ν. 4410/2016 (Α' 141), 
β) της περιπτ. ίγ) της υποπαραγράφου 2.3 της παρα¬ 
γράφου Γ του άρθρου 3 του ν. 4336/2015 (ΦΕΚ Α' 94) 
«Συνταξιοδοτικές διατάξεις - Κύρωση του Σχεδίου Σύμ¬ 
βασης Οικονομικής Ενίσχυσης από τον Ευρωπαϊκό Μη¬ 
χανισμό Σταθερότητας και ρυθμίσεις για την υλοποίηση 
της Συμφωνίας Χρηματοδότησης», 
γ) του ν. 4174/2013 (ΦΕΚ Α' 170) «Φορολογικές διαδι¬ 
κασίες και άλλες διατάξεις», 
δ) του άρθρου 101 του ν. 4172/2013 (ΦΕΚΑ' 167) «Φο¬ 
ρολογία εισοδήματος, επείγοντα μέτρα εφαρμογής του 
ν. 4046/2012, του ν. 4093/2012 και του ν. 4127/2013 και 
άλλες διατάξεις», 

ε) του ν. 2472/1997 (ΦΕΚ Α' 50) «Προστασία του ατό¬ 
μου από την επεξεργασία δεδομένων προσωπικού χα¬ 
ρακτήρα» και ιδίως των άρθρων 2,4,5 παρ. 2β, 6,8,10, 
11,13,19,22 παρ.9 και 24, 


στ) του ν.δ. 356/1974 (ΦΕΚ Α' 90) «Κώδικας Είσπραξης 
Δημοσίων Εσόδων», 

ζ) του ν. 4389/2016 (ΦΕΚ Α' 94) «Επείγουσες διατά¬ 
ξεις για την εφαρμογή της συμφωνίας δημοσιονομικών 
στόχων και διαρθρωτικών μεταρρυθμίσεων και άλλες 
διατάξεις», 

η) του ν. 4387/2016 (ΦΕΚ Α' 85) «Ενιαίο Σύστημα Κοι¬ 
νωνικής Ασφάλειας - Μεταρρύθμιση ασφαλιστικού - 
συνταξιοδοτικού συστήματος - Ρυθμίσεις φορολογίας 
εισοδήματος και τυχερών παιγνίων και άλλες διατάξεις», 
θ) του π.δ. 125/2016 (ΦΕΚ Α' 210) «Διορισμός Υπουρ¬ 
γών, Αναπληρωτών Υπουργών και Υφυπουργών», 
ι) του π.δ. 113/2014 (ΦΕΚ Α' 180) «Οργανισμός Υπουρ¬ 
γείου Εργασίας Κοινωνικής Ασφάλισης και Πρόνοιας». 

2. α) Την αριθ. ΥΠΟΙΚ 0010218 ΕΞ 2016/14.11.2016 
(ΦΕΚ Β' 3696) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στην 
Υφυπουργό Οικονομικών Αικατερίνη Παπανάτσιου», 
β) την αριθ. οικ.:44549/Δ9.12193/8.10.2015 (ΦΕΚ Β' 
2691) απόφαση του Πρωθυπουργού και του Υπουρ¬ 
γού Εργασίας, Κοινωνικής Ασφάλισης και Κοινωνικής 
Αλληλεγγύης «Ανάθεση αρμοδιοτήτων στον Υφυπουρ¬ 
γό Εργασίας, Κοινωνικής Ασφάλισης και Κοινωνικής 
Αλληλεγγύης, Αναστάσιο Πετρόπουλο», όπως ισχύει 
μετά την τροποποίησή της με την αριθ. οικ.: 54051/ 
Δ9.14200/22.11.2016 (ΦΕΚ Β' 3801) όμοια απόφαση, 
γ) την αριθ. 1 Πράξη του Υπουργικού Συμβουλίου της 
20.1.2016, «Επιλογή και διορισμός Γενικού Γραμματέα 
της Γενικής Γραμματείας Δη μοσίων Εσόδων του Υπουρ¬ 
γείου Οικονομικών» (ΦΕΚ 18 τ. Υ.Ο.Δ.Δ.), σε συνδυασμό 
με τις διατάξεις του πρώτου εδαφίου της παρ. 10 του 
άρθρου 41 του ν. 4389/2016, 
δ) την αριθ. ΠΟΑ 1185/2011 (ΦΕΚ Β' 1949) απόφαση 
του Υπουργού Οικονομικών «Δημοσιοποίηση ληξιπρό¬ 
θεσμων οφειλών προς το Δημόσιο», όπως τροποποιή¬ 
θηκε μετηνυπ'αριθμ. 1271/2015 (Β' 3001) απόφαση του 
Αναπληρωτή Υπουργού Οικονομικών, 
ε) την αριθ. Δ. ΟΡΓ. Α 1036960 ΕΞ 2017 (ΦΕΚ Β' 968) 
απόφαση του Διοικητή της Ανεξάρτητης Αρχής Δημο¬ 
σίων Εσόδων «Οργανισμός της Ανεξάρτητης Αρχής Δη¬ 
μοσίων Εσόδων (Α. Α.Δ.Ε.)», 
στ) την αριθ. Δ6Α 1036682ΕΞ2014/25.2.2014 (ΦΕΚ Β' 
478 και 558) απόφαση του Γενικού Γραμματέα Δημοσίων 
Εσόδων του Υπουργείου Οικονομικών, με θέμα «Μετά- 

βίβαση αρμοδιοτήτων και εξουσιοδότηση υπογραφής 
"Με εντολή Γενικού Γραμματέα Δημοσίων Εσόδων" σε 
όργανα της Φορολογικής Διοίκησης», σε συνδυασμό με 
τις διατάξεις της παρ. 3 του άρθρου 41 του ν. 4389/2016, 
ζ) την αριθ. Δ.ΟΡΓ.Α 1041643 ΕΞ 2015/26.3.2015 (ΦΕΚ 
Β' 543) απόφαση του Γενικού Γραμματέα Δημοσίων 
Εσόδων του Υπουργείου Οικονομικών, με θέμα «Μετα¬ 
βίβαση αρμοδιοτήτων και εξουσιοδότηση υπογραφής 
"Με εντολή Γενικού Γραμματέα Δημοσίων Εσόδων" σε 
Προϊσταμένους Τελωνείων και σε υπαλλήλους αυτών», 
σε συνδυασμό με τις διατάξεις της παρ. 3 του άρθρου 
41 του ν. 4389/2016, 

η) την αριθ. 58039/3275/28.12.2016 (ΦΕΚ Β' 4504) από¬ 
φαση του Υφυπουργού Εργασίας, Κοινωνικής Ασφάλισης 
και Κοινωνικής Αλληλεγγύης «Διαβίβαση στο Κέντρο Εί¬ 
σπραξης Ασφαλιστικών Οφειλών (Κ.Ε.Α.Ο.) των ληξιπρό¬ 
θεσμων οφειλών των Φορέων Κοινωνικής Ασφάλισης», 
θ) την αριθ. Φ. 10021/34047/1007/25.11.2013 (ΦΕΚ 
Β' 3073) απόφαση του Υπουργού Εργασίας, Κοινωνικής 
Ασφάλισης και Κοινωνικής Αλληλεγγύης «Διάρθρω¬ 
ση, αρμοδιότητες, στελέχωση του Κέντρου Είσπραξης 
Ασφαλιστικών Οφειλών και άλλα οργανωτικά θέματα 
Κ.Ε.Α.Ο. και ΙΚΑ-ΕΤΑΜ». 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού και του προϋπολογισμού του Ενιαίου 
Φορέα Κοινωνικής Ασφάλισης (εφεξής Ε.Φ.Κ.Α.), απο¬ 
φασίζουμε: 

Άρθρο 1 

Προϋποθέσεις 

για τη Δημοσιοποίηση στοιχείων οφειλών 

1. Σε διαδικτυακό τόπο της Ανεξάρτητης Αρχής Δη¬ 
μοσίων Εσόδων δημοσιοποιούνται υποχρεωτικά τα 
στοιχεία των συνολικών ληξιπρόθεσμων οφειλών προς 
το Δημόσιο από κάθε αιτία, εφόσον η βασική ληξιπρό- 
θεσμη οφειλή ανά φυσικό ή νομικό πρόσωπο ή νομική 
οντότητα υπερβαίνει το ποσό των εκατόν πενήντα χι¬ 
λιάδων (150.000) ευρώ και η καταβολή της καθυστε¬ 
ρεί για χρονικό διάστημα μεγαλύτερο του έτους κατά 
την ημερομηνία άντλησης των στοιχείων αυτών από 
τα πληροφοριακά συστήματα Φορολογίας (ΤΑΧΙ5) και 
Τελωνείων (Ι(ΙΙ5ηθΐ). Στον ίδιο διαδικτυακό τόπο, με κοι¬ 
νή ανάρτηση ανά φυσικό ή νομικό πρόσωπο ή νομική 
οντότητα, δημοσιοποιούνται υποχρεωτικά τα στοιχεία 
των συνολικών ληξιπρόθεσμων οφειλών από εισφορές 
κοινωνικής ασφάλισης προς τον Ε.Φ.Κ.Α., εφόσον η βα¬ 
σική ληξιπρόθεσμη οφειλή ανά φυσικό ή νομικό πρό¬ 
σωπο ή νομική οντότητα, προς τον Ε.Φ.Κ.Α., υπερβαίνει 
το ποσό των εκατόν πενήντα χιλιάδων (150.000) ευρώ 
και η καταβολή της καθυστερεί για χρονικό διάστημα 
μεγαλύτερο του έτους κατά την ημερομηνία άντλησης 
των στοιχείων αυτών από το πληροφοριακό σύστημα 
(ΟΠΣ/ΙΚΑ-ΕΤΑΜ)του Κέντρου Είσπραξης Ασφαλιστικών 
Οφειλών (εφεξής Κ.Ε.Α.Ο.). 

2. Οι οφειλές της παραγράφου 1 του παρόντος άρ¬ 
θρου προς το Δημόσιο ή τον Ε.Φ.Κ.Α. ανά φυσικό ή νο¬ 
μικό πρόσωπο ή νομική οντότητα δημοσιοποιούνται 
λαμβανομένων υπόψη των απαιτήσεών του έναντι του 


Δημοσίου για τις οποίες έχει δημιουργηθεί και εκκαθα¬ 
ριστεί ατομικό φύλλο ή συγκεντρωτικό φύλλο έκπτωσης 
(Α.Φ.ΕΚ.) ή, αντίστοιχα, των εκκαθαρισμένων απαιτήσεων 
έναντι του Ε.Φ.Κ.Α.. 

Άρθρο 2 

Διαδικασία δημοσιοποίησης δεδομένων 

1. Τα στοιχεία των οφειλών που δημοσιοποιούνται 
περιλαμβάνονται σε δύο καταστάσεις εκ των οποίων 
η μία αφορά τα φυσικά πρόσωπα και η άλλη τα νομι¬ 
κά πρόσωπα και τις νομικές οντότητες. Οι καταστάσεις 
φέρουν τον τίτλο: «Δημοσιοποίηση ληξιπρόθεσμων 
οφειλών προς το Δημόσιο και τον Ε.Φ.Κ.Α. σύμφωνα με 
τις διατάξεις των παραγράφων 1, 2 και 4 του άρθρου 9 
του ν. 3943/2011 (ΦΕΚ Α' 66), όπως ισχύουν μετά την 
αντικατάστασή τους με τις διατάξεις του άρθρου 42 του 
ν. 4410/2016 (ΦΕΚ ΑΊ 47), με ημερομηνία άντλησης των 
στοιχείων των οφειλών την...» με την προσθήκη μετά τις 
λέξεις «ληξιπρόθεσμων οφειλών» των λέξεων «φυσικών 
προσώπων» ή «νομικών προσώπων και οντοτήτων» κατά 
περίπτωση. Μετά τον τίτλο ακολουθεί η κοινή ημερομη¬ 
νία άντλησης των στοιχείων των οφειλών. 

2. Για τα φυσικά πρόσωπα δημοσιοποιούνται τα 
εξής στοιχεία: Αριθμός Φορολογικού Μητρώου, επώ¬ 
νυμο, όνομα, όνομα πατέρα, βασική οφειλή και συνει- 
σπραττόμενα προς Δημόσιες Οικονομικές Υπηρεσίες/ 
Ελεγκτικά Κέντρα, Τελωνεία, Ε.Φ.Κ.Α., μερικό σύνολο 
οφειλής για κάθε ομάδα υπηρεσιών και φορέων και 
παρατηρήσεις. 

3. Για τα νομικά πρόσωπα και τις νομικές οντότητες 
δημοσιοποιούνται τα εξής στοιχεία: Αριθμός Φορολο¬ 
γικού Μητρώου, επωνυμία, διεύθυνση έδρας, βασική 
οφειλή και συνεισπραττόμενα προς Δημόσιες Οικονο¬ 
μικές Υπηρεσίες/Ελεγκτικά Κέντρα, Τελωνεία, Ε.Φ.Κ.Α., 
μερικό σύνολο οφειλής για κάθε ομάδα υπηρεσιών και 
φορέων και παρατηρήσεις. 

4. Για το σκοπό της παρούσας απόφασης ως συνει- 
σπραττόμενα νοούνται οι τόκοι, τα πρόστιμα, οι προσαυ¬ 
ξήσεις εκπρόθεσμης καταβολής και οι λοιπές επιβαρύν¬ 
σεις όπως υπολογίζονται κατά την ημερομηνία άντλησης 
των στοιχείων επί της βασικής ληξιπρόθεσμης οφειλής, η 
καταβολή της οποίας καθυστερεί για χρονικό διάστημα 
μεγαλύτερο του έτους κατά την ημερομηνία αυτή. 

5. Εάν συντρέχει περίπτωση δημοσιοποίησης οφειλών 
μόνο προς το Δημόσιο ή μόνο προς τον Ε.Φ.Κ.Α. τότε 
στα πεδία των γραμμών της κατάστασης όπου αναγρά¬ 
φονται οι οφειλές προς τις υπηρεσίες ή τους φορείς για 
τους οποίους δεν υπάρχει υποχρέωση δημοσιοποίησης 
τίθεται η ένδειξη «-» (παύλα). 

6. Η άντληση των στοιχείων των δημοσιοποιούμενων 
οφειλών από τα πληροφοριακά συστήματα της Φορολο¬ 
γικής Διοίκησης και του Κ.Ε.Α.Ο. καθώς και η αποστολή 
των τελευταίων, με ηλεκτρονικά ή μη μέσα, στην Ανεξάρ¬ 
τητη Αρχή Δημοσίων Εσόδων, από το Κ.Ε.Α.Ο. διενεργού- 
νται σε ημερομηνίες που ορίζονται από το Διοικητή της 
Ανεξάρτητης Αρχής Δημοσίων Εσόδων κατόπιν εισήγη¬ 
σης της Διεύθυνσης Ηλεκτρονικής Διακυβέρνησης της 
Α.Α.Δ.Ε. Ο Συντονιστής του Κ.Ε.Α.Ο. και η Διοίκηση του 

Ε.Φ.Κ.Α. είναι υπεύθυνοι για την άμεση ικανοποίηση του 
αιτήματος του προηγούμενου εδαφίου και την τήρηση 
των σχετικών προθεσμιών. Ο Συντονιστής του Κ.Ε.Α.Ο. 
είναι υπεύθυνος για την άντληση των στοιχείων των 
οφειλών του Ε.Φ.Κ.Α. από το πληροφοριακό σύστημα 
του Κ.Ε.Α.Ο. και για την αποστολή αυτών στη Διεύθυνση 
Ηλεκτρονικής Διακυβέρνησης της Α.Α.Δ.Ε. Ο Προϊστάμε¬ 
νος της Διεύθυνσης Ηλεκτρονικής Διακυβέρνησης της 
Α.Α.Δ.Ε. είναι υπεύθυνος για την άντληση των στοιχείων 
οφειλών προς το Δημόσιο καθώς και για την ανάρτηση 
των στοιχείων των οφειλών του άρθρου 2 στο διαδίκτυο. 

7. Τα αρμόδια όργανα των παραγράφων 1 και 2 του 
άρθρου 7 είναι υπεύθυνα για την ορθότητα, πληρότητα 
και ακρίβεια των στοιχείων που καταχωρούνται στα πλη¬ 
ροφοριακά συστήματα της Φορολογικής Διοίκησης και 
του Κ.Ε.Α.Ο., αντίστοιχα, και προβαίνουν, εφόσον απαι¬ 
τείται, στην ενημέρωσή τους. 

Άρθρο 3 

Χρόνος ανάρτησης των δεδομένων στο διαδίκτυο 

1. Οι καταστάσεις των δημοσιοποιούμενων οφειλών 
αναρτώνται κατά την πρώτη εφαρμογή της παρούσας 
στις 30 Νοεμβρίου 2017 και αντικαθιστούν τις ήδη αναρ- 
τημένες, κατά τις διατάξεις των παραγράφων 1, 2 και 4 
του άρθρου 9 του ν. 3943/2011, όπως ίσχυε πριν την 
αντικατάστασή του με τις διατάξεις του άρθρου 42 του 
ν. 4410/2016, καταστάσεις. 

2. Οι καταστάσεις που έχουν δημοσιοποιηθεί επικαι- 
ροποιούνται ανά έτος μέχρι τη 30ή ημέρα του Ιουνίου 
μήνα μετά από νέα άντληση στοιχείων και αντικαθιστούν 
τις ήδη αναρτημένες καταστάσεις. 

Άρθρο 4 

Ενημέρωση και διαδικασία αποστολής 

ηλεκτρονικής ειδοποίησης 

1. Η ενημέρωση των οφειλετών που εμπίπτουν 
στη ρύθμιση της παραγράφου 1 του άρθρου 9 του 
ν. 3943/2011 διενεργείται με τη διαδικασία που προ- 
βλέπεται στις διατάξεις της παραγράφου 6 του άρθρου 
11 του ν. 2472/1997 (ΦΕΚ Α' 50) τουλάχιστον οκτώ (8) 
ημέρες πριν από τη δημοσιοποίηση, από τον Προϊστά¬ 
μενο της Διεύθυνσης Ηλεκτρονικής Διακυβέρνησηςτης 
Ανεξάρτητης Αρχής Δημοσίων Εσόδων. 

2. Συγκεκριμένα, ο Προϊστάμενος της Διεύθυνσης Ηλε¬ 
κτρονικής Διακυβέρνησης της ΑΑΔΕ αποστέλλει ηλε¬ 
κτρονική ειδοποίηση στην τελευταία δηλωθείσα, στη 
Φορολογική Διοίκηση, διεύθυνση ηλεκτρονικού ταχυ¬ 
δρομείου των οφειλετών που εμπίπτουν στη ρύθμιση 
της παραγράφου 1 του άρθρου 9 του ν. 3943/2011, με 
την οποία καλούνται, τουλάχιστον οκτώ (8) ημέρες πριν 
από τη δημοσιοποίηση, να εκπληρώσουν τις υποχρεώ¬ 
σεις τους προς τη Φορολογική Διοίκηση και τον Ε.Φ.ΚΑ., 
κατά περίπτωση. 

Άρθρο 5 

Τεχνικές Προδιαγραφές και ασφάλεια 

της επεξεργασίας 

1. Τα στοιχεία του άρθρου 2 δημοσιεύονται στο δι¬ 
αδικτυακό τόπο νννννν.33άθ·9Γ της Ανεξάρτητης Αρχής 


Δημοσίων Εσόδων, λαμβάνοντας υπόψη την αριθ. 
ΥΑΠ/Φ.40.4/1/989/10.4.2012 (ΦΕΚ Β 1 1301) απόφαση 
του Υφυπουργού Διοικητικής Μεταρρύθμισης και Ηλε¬ 
κτρονικής Διακυβέρνησης. 

2. Η αποστολή των ηλεκτρονικών αρχείων από το 
Κ.Ε.Α.Ο. προς τη Διεύθυνση Ηλεκτρονικής Διακυβέρνη¬ 
σης της Α.Α.Δ.Ε. με τα στοιχεία που δημοσιοποιούνται 
διενεργείται μέσω ασφαλούς καναλιού επικοινωνίας και 
σε κρυπτογραφημένη μορφή.Τα σχετικά αρχεία φυλάσ¬ 
σονται στην Ανεξάρτητη Αρχή Δημοσίων Εσόδων του¬ 
λάχιστον για μια πενταετία. 

Άρθρο 6 

Προϋποθέσεις άρσης ή διόρθωσης ή εξαίρεσης 
από τη δημοσιοποίηση 

1. Διόρθωση της δημοσιευμένης κατάστασης ή άρση 
της δημοσιοποίησης ή εξαίρεση οφειλών από τη δη¬ 
μοσιοποίηση διενεργείται μετά από έγγραφη αίτηση 
του οφειλέτη ή αυτεπαγγέλτως, εφόσον εξοφλήθηκε 
μερικώς ή ολικώς η οφειλή ή διαπιστώθηκε υπαγωγή 
στις εξαιρέσεις από τη δημοσιοποίηση σύμφωνα με το 
άρθρο 9 του ν. 3943/2011 ή για άλλο νόμιμο λόγο. Ο 
Προϊστάμενοςτης Διεύθυνσης Ηλεκτρονικής Διακυβέρ¬ 
νησης της ΑΑΔΕ προβαίνει στις απαραίτητες ενέργειες 
για την άμεση διόρθωση της σχετικής κατάστασης ή την 
άρση της δημοσιοποίησης κατ' εντολή του αρμόδιου 
οργάνου των παραγράφων 1 και 2 του άρθρου 7. Στην 
περίπτωση που η άρση, η διόρθωση ή η εξαίρεση από τη 
δημοσιοποίηση εμπίπτει στην αρμοδιότητα οργάνου της 
παραγράφου 2 του άρθρου 7, η σχετική εντολή αποστέλ- 
λεται στον Προϊστάμενο της Διεύθυνσης Ηλεκτρονικής 
Διακυβέρνησης της ΑΑΔΕ μέσω του Κ.Ε.Α.Ο. 

2. Εφόσον συντρέχει περίπτωση διόρθωσης δημοσι¬ 
οποιημένης οφειλής ως προς το ποσό, τα αρμόδια κατά 
τα ως άνω όργανα αντλούν εκ νέου στοιχεία για το συ¬ 
γκεκριμένο οφειλέτη και η νέα ημερομηνία άντλησης 
αυτών αναγράφεται στο πεδίο των παρατηρήσεων που 
αφορά τον οφειλέτη. 

Άρθρο 7 
Αρμόδια όργανα 

1. Αρμόδιος για τη διόρθωση ή την άρση της δημοσι¬ 
οποίησης ή την εξαίρεση οφειλών προς το Δημόσιο από 
τη δημοσιοποίηση,την υπογραφή έκθεσης απόψεωντης 
διοίκησης, την παράσταση ή την αποστολή απόψεων 
ενώπιον διοικητικών αρχών καθώς και για την απάντηση 
επί σχετικών αιτήσεων ή αντιρρήσεων ορίζεται ο Προϊ¬ 
στάμενος της αρμόδιας για την επιδίωξη της είσπραξης 
της οφειλής, προς το Δημόσιο, Δημόσιας Οικονομικής 
Υπηρεσίας ή Ελεγκτικού Κέντρου ή Τελωνείου. 

2. Αρμόδιος για τη διόρθωση ή την άρση της δημοσι¬ 
οποίησης ή την εξαίρεση οφειλών προς τον Ε.Φ.Κ.Α. από 
τη δημοσιοποίηση,την υπογραφή έκθεσης απόψεωντης 
διοίκησης, την παράσταση ή την αποστολή απόψεων 
ενώπιον διοικητικών αρχών καθώς και την απάντηση 
επί σχετικών αιτήσεων ή αντιρρήσεων ορίζεται ο Προϊ¬ 
στάμενος της αρμόδιας για την επιδίωξη της είσπραξης 
της οφειλής, προς τον Ε.Φ.Κ.Α., Προϊστάμενος του Περι¬ 
φερειακού Κ.Ε.Α.Ο. ή Υποκαταστήματος Ε.Φ.Κ.Α. 

Άρθρο 8 

Έναρξη ισχύος - Μεταβατικές Διατάξεις 

1. Για τις καταστάσεις δημοσιοποιούμενων οφειλών 
που είναι αναρτημένες κατά την έναρξη ισχύος της πα¬ 
ρούσας απόφασης εξακολουθούν να ισχύουν οι διατά- 
ξειςτηςαριθ. ΠΟΑ. 1185/2011, όπως τροποποιήθηκε με 
την αριθ. ΠΟΑ. 1271/2015 απόφαση του Αναπληρωτή 
Υπουργού Οικονομικών. 

2. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2017 
Οι Υφυπουργοί 

Εργασίας, 

Κοινωνικής Ασφάλισης 

και Κοινωνικής Αλληλεγγύης Οικονομικών 

ΑΝΑΣΤ. ΠΕΤΡΟΠΟΥΛΟΣ ΑΙΚΑΤ. ΠΑΠΑΝΑΤΣΙΟΥ 

